કોંગ્રેસે કદી નર્મદાની ચિંતા કરી નથી એટલે જ નર્મદા યોજના પાછળનો ખર્ચ ૧૦ હજાર કરોડથી વધીને સવા લાખ કરોડ રૃપિયાએ પહોંચી ગયો છે. ભાજપની સરકારે નર્મદા યોજના પૂર્ણ કરી. દર વખતે નર્મદા છલકાય છે. ગત વર્ષે મધ્યપ્રદેશમાં વરસાદ ઓછો પડ્યો એ કારણે નર્મદામાં ચોમાસા પછી થતી પાણીની આવકમાં ઘણો ઘટાડો થઈ ગયો. રોજ પાણીની આવક ૨૫ હજાર ક્યુસેક પાણીથી ઘટીને ૨.૫ હજાર ક્યુસેક થઈ ગઈ. ઘણા વર્ષો પછી આવું બન્યું છે. આજે પણ નર્મદામાંથી પીવાનું પાણી પૂરું પાડવામાં આવે છે.